R O M Â N I A
JUDEȚUL PRAHOVA
COMUNA BUCOV
CONSILIUL LOCAL

 HOTĂRÂREA NR.60/03.06.2026
Privind propunerea schimbării destinației clădirii imobilului C1- școală existentă - corpul Parter, înscrisă în C.F nr. 35596, în vederea demolării.

Primarul comunei Bucov, având în vedere referatul de aprobare 13317/28.05.2026 județul Prahova, în calitate de inițiator proiect dar și raportul de specialitate nr.13318/28.05.2026,
Avizul comisilor de specialitate din cadrul Consiliului Local Bucov;
Ținând cont de necesitatea demarării procedurilor în vederea  accesării de fonduri prin Apelul „SPRIJIN ACORDAT INVĂȚĂMÂNTULUI PRIMAR ȘI SECUNDAR PENTRU ÎMBUNĂTĂȚIREA ACCESULUI EGAL LA SERVICII DE CALITATE ȘI INCLUZIVE IN EDUCAȚIE, INCLUSIV PRIN PROMOVAREA REZILIENȚEI PENTRU EDUCAȚIA ȘI FORMAREA LA DISTANȚĂ ȘI ONLINE”, finanțat din Prioritatea P5: O regiune educată, Obiectivul Specific RSO 4.2 - Îmbunătățirea accesului egal la servicii de calitate și incluzive în educație, formare și învățarea pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online, în cadrul Programului Regional Sud-Muntenia 2021-2027, pentru construirea unei noi clădiri de învățământ (P+2E). 
In conformitate cu prevederile:
Art.7 alin (17) , art.8.din Legea nr.50/1991 privind autorizarea  executării  lucrărilor de construcții , republicată cu modificările și completările ulterioare;
Ordonanței nr.112/2000 pentru reglementarea procesului de scoatere din funcțiune,casare și valorificare a activelor  corporale  care alcătuiesc  domeniul public  al statului și al unităților administrativ teritoriale, Art.25 din Legea nr.350/2001 privind amenajarea teritoriului și urbanismul, cu modificarile si completările ulterioare;


Art.2,art.3, lit b) art.5 lit.a) din Ordinul nr.6031/2021 pentru aprobarea Procedurii privind elaborarea avizului conform  pentru schimbarea  destinației bazei materiale  și a terenului folosit de instituțiile publice  și unitățile de învățământ preuniversitar de stat , în primii 3 ani  calendaristici de la întreruperea  activității educaționale, precum și condițiile necesare acordarii acestuia
Art.4.lit fart7, art 9 din Ordinul 5819/2016 a Ministerului Educației Naționale și cercetării Științifice privind aprobarea  procedurii de elaborare a avizului  conform pentru schimbarea destinației bazei materiale a instituțiilor  și unităților  de învățământ  preuniversitare de stat, precum și condițiile  necesare acordării acestuia;
Art.4 lit f, art 7, art 9 din ordinul 5819/2016 al Ministerului Educației Naționale  și Cercetării  Științifice privind aprobarea procedurii  de elaborare a avizului conform  pentru schimbarea destinației bazei  materiale  a instituțiilor și unităților  de învățământ  preuniversitare  de stat precum și condițiile  necesare acordării acestuia,
In temeiul  prevederilor art.361alin 2, art 129 alin2 lit c) alin 6 lit b) și c) ,art 139 alin 3 lit g) și art 196 alin1 lit a, din cadrul  OUG nr.57/2019 privind Codul Administrativ,cu modificările și completările ulterioare;
CONSILIUL LOCAL BUCOV, JUD.PRAHOVA,
H O T Ă R Ă Ș T E:
Art.1.  Se aprobă propunerea schimbării  destinației imobilului clădiri C1- școală existentă ”Constantin Stere Bucov”- corpul Parter, înscrisă în C.F nr. 35596 a comunei Bucov, județul Prahova, în vederea demolării și edificării unei noi clădiri de învățământ prin implementarea proiectului :
”Desființare parțială,construire și dotare Școala Gimnazială Constantin Stere , comuna Bucov” cod SMIS 337656.

Art.2.  Terenul de sub aceste construcții, liber  în urma demolării, rămâne  în Inventarul bunurilor  care alcătuiesc domeniul public al comunei Bucov, județul Prahova, schimbarea de destinație a imobilelor se face  pe perioada desfășurării lucrărilor de demolare , urmând  ca după finalizarea  lucrărilor terenul să rămână în domeniul  public al UAT Bucov,făcând parte  din baza materială a învățământului preuniversitar de stat.






Art.3.  Clădirile pentru care  se solicită  schimbarea destinației  nu fac  obiectul  niciunui litigiu aflat pe rolul instanțelor de judecată,precum  nici obiectul  vreunei cereri de retrocedare  la legile fondului funciar,ele sunt libere  de orice sarcini , proprietatea domeniului public  al comunei Bucov, județul Prahova, propuse a fi trecute în domeniul privat  al comunei Bucov, județul Prahova, în vederea demolării lor pentru îndeplinirea obiectvului  de investiție “ Desfiintare partiala, construire si dotare Scoala Gimnaziala Constantin Stere, Comuna Bucov”, Cod SMIS 337656 ”
Art.4. In baza prezentei hotărâri, se modifică în mod corespunzător Inventarul bunurilor aparținând domeniului public al comunei Bucov, conform art.289 din OUG.nr 57/2019  privind Codul Administrativ.
Art.5.Prezenta hotărâre va fi comunicată Primarului, Instituției Ptefectului, Inspectoratului Școlar , Ministerului Educației, afișată pe pagina de internet a primăriei.


                                 Președinte de ședință,
                              NICOLESCU NICOLAE  


                                                   Contrasemnează pentru legalitate, 
Secretar General,
Nae Florentina Cristina

Hotararea s-a adoptat cu 17 voturi”pentru” , 17 consilieri în funcție, 
17 consilieri prezenți



